Svet

Reporter 31. jul. 2019 14:28 | 13209 | Osveženo: 14:32 / 31.7.2019

Razkačena domača gostja znanega zadrskega lokala je portalu Zadarski.hr poslala fotografiji računa in cenika lokala, iz katerih je razvidno, da je osebje gostom zaračunalo višje cene, kot jih objavlja v ceniku.

Razlike v ceni niso bile prav velike, a če si brezvestni gostinec podobno privošči pri vseh gostih, lahko ob koncu dneva zadovoljno šteje denar, za katerega je prevaral goste. Espresso je denimo v ceniku stal 9 kun, na računu pa je bila cena 10 kun. Voda z limonsko travo v ceniku stane 18 kun, na računu pa piše 20 kun.



Večina gostov take razlike v ceni verjetno niti ne opazi, a tisti, ki jo, so ogorčeni. »Zakaj nas goljufate. Zakaj nam pijačo računate dražje od dejanske cene,« se jezno sprašujejo Zadrčani, ki tudi sami krepko čutijo pohlep dela hrvaških turističnih delavcev in gostincev.